Stratovarius

**Stratovarius** a zo ur strollad sonerezh power metal finat savet e 1985. A-c'houde o stummadur o deus embannet pemzek albom, pevar DVD ha pemp albom live. Kalz a gemmoù a zo degouezhet a-hed buhez ar strollad gant dispartioù sonerien betek ma oa aet kuit Timo Tolkki e 2008, an ezel diwezhañ eus ar strollad a-orin. Hiziv an deiz eo Timo Kotipelto, arruet e 1994, an hani a zo er strollad abaoe an amzer pellañ.

Da gentañ e oa anvet ar strollad **Black Water**, krouet e miz Eost 1984 gant ar c'haner ha tabouliner Tuomo Lassila, ar gitour Staffan Stråhlman, hag ar gitour-boud John Vihervä. Goude bezañ adstummet evel Stratovarius e kemmas al line-up o tegemer Timo Tolkki d'erlec'hiañ ezel Black Water Stråhlman hag ober war dro ar c'han ivez. Brasaat a reas ar strollad gant arru soner klavier Antti Ikonen ar bloaz a heul. Evel-se e embannjont o albom kentañ  *Fright Night* e 1989, gant Tolkki skrivager ar c'hanoù. En ur gemm eus meur a c'hitour-boud e teujont a-benn embann o eil albom *Twilight Time* e 1992 heuliet gant *Dreamspace* e 1994. D'ar c'houlz-se e mennas Tolkki paoueziñ ober war dro ar c'han o pediñ Kotipelto dont er strollad. Goude embannadur *Fourth Dimension* e 1995, Ikonen ha Lassila a zo aet kuit ar strollad, erlec'hiet gant Jens Johansson ha Jörg Michael.

Ar stummadur-se gant Kotipelto, Tolkki, Jari Kainulainen, Johansson ha Michael, anavezet bremañ evel "line-up klasel" Stratovarius a bada hir a-walc'h (1995-2005). Er mare-se o deus embannet eizh albom, gant ar c'hanaouennoù brudetañ en o-zouesk betek embann an albom anvet diouzh anv ar strollad: *Stratovarius*, goude erlec'hiadur Kainulainen gant Lauri Porra e 2005. Aet eo kuit Timo Tolkki war lerc'h bezañ bet a-enep renerezh arzel a oa dibabet evit an albom diwezhañ. Newazh e oa a-du gant an izili all leukel ar wir kenderc'hel en ur miriñ Stratovarius evel anv ar strollad daoust ma ne oa ket ken den ebet a-orin krouidigezh ar strollad. Keuz a zo dezhañ bremañ peogwir e kava eo ar strollad a-vremañ disheñval mik e-keñver ar perzh e oa graet pa oa-eñ e-barzh.

Daoust ma voe start mont war-raok en-dro pa oa aet kuit Tolkki e oa degemeret mat an daou albom a heulie *Polaris* (2009) ha *Elysium* (2011) gant ur bern fan a soñja eo an albomoù gwellañ abao dek bloaz zoken. An albomoù-se a oa ar re kentañ graet gant Porra hag ar gitour nevez Matias Kupiainen, hag an holl izili nemet Michael o devoa kemeret perzh gant skrivadur ar c'hanaouennoù. Goude an troiad "Farewell Jörg" e Finland eo aet kuit Jörg Michael rak abegoù hiniennel e 2012. Adal degouezh Rolf Pilve evel tabouliner e oa embannet *Nemesis* e 2013 hag *Eternal* e 2015.

## Izili ar strollad

; Izili
* Timo Kotipelto – Penngan (1994–bremañ)
* Jens Johansson – klavier (1995–bremañ)
* Lauri Porra – Gitar-boud, gitar-lusk (2005–bremañ)
* Matias Kupiainen – Gitar tredan, gitar-lusk (2008–bremañ)
* Rolf Pilve – Toumperezh (2012–bremañ)

; Izili bet
* Timo Tolkki – gitar (1985–2008), penngan (1985–1994)
* Tuomo Lassila – toumperezh (1985–1995)
* Mika Ervaskari - klavier (1985–1987, died 2005)
* Jyrki Lentonen – gitar-boud (1985–1990)
* Antti Ikonen – klavier (1988–1995)
* Jari Behm – gitar-boud (1989–1993)
* Jari Kainulainen – gitar-boud (1993–2005)
* Jörg Michael - toumperezh (1995–2012)

; Izili Black Water (1984–1985)
* Tuomo Lassila – toumperezh, penngan
* John Vihervä – gitar-boud
* Staffan Stråhlman – gitar
* Mika Ervaskari - klavier


Restr:Stratovarius Metal Frenzy 2017 25.jpg|Timo Kotipelto
Restr:Stratovarius Metal Frenzy 2017 03.jpg|Jens Johansson
Restr:Stratovarius Metal Frenzy 2017 06.jpg|Lauri Porra
Restr:Stratovarius Metal Frenzy 2017 20.jpg|Matias Kupiainen
Restr:Stratovarius Metal Frenzy 2017 17.jpg|Rolf Pilve


## Pladennrolladur
**Albomoù**
* *Fright Night* (1989)
* *Twilight Time* (1992)
* *Dreamspace* (1994)
* *Fourth Dimension* (1995)
* *Episode* (1996)
* *Visions* (1997)
* *Destiny* (1998)
* *Infinite* (2000)
* *Elements Pt. 1* (2003)
* *Elements Pt. 2* (2003)
* *Stratovarius* (2005)
* *Polaris* (2009)
* *Elysium* (2011)
* *Nemesis* (2013)
* *Eternal* (2015)

## Liammoù diavaez
* Lec'hienn ofisiel